*Gradska knjižnica Bakar*

*Primorje 45/A*

*51 222 Bakar*

*Ur. Broj:15/2020*

*Bakar, 19. svibnja 2020.*

*Temeljem članka 18. Pravilnika o proračunskom računovodstvu i računskom planu („Narodne novine“ br. 124/14, 115/15, 87/16, 3/18 i 126/19) i članka 12. Statuta Gradske knjižnice Bakar (*UR BROJ: 19/2015-2/DPM, 14. 5. 2015.g.) *ravnateljica Gradske knjižnice Bakar, dana 19. svibnja 2020.g. donosi*

***O D L U K U***

***o razvrstavanju dugotrajne nefinancijske imovine u***

***proizvedenu dugotrajnu nefinancijsku imovinu ili sitni inventar***

1. *Kriterij za razvrstavanje dugotrajne imovine ili sitnog inventara je vijek upotrebe. Ukoliko imovina ima vijek trajanja kraći od godine dana evidentira se u sitan inventar, a ako joj je vijek trajanja duži od godinu dana, bez obzira na vrijednost, evidentira se u dugotrajnu imovinu.*
2. *Dugotrajna nefinancijska imovina je imovina čiji je vijek upotrebe duži od jedne godine i koja duže od jedne godine zadržava isti pojavni oblik. Dugotrajna nefinancijska imovina se zadržava u evidenciji i iskazuje u bilanci do trenutka prodaje, darovanja ili drugog načina otuđenja.*
3. *Imovina kojoj je vijek trajanja duži od godine dana a pojedinačna vrijednost manja od 3.500,00 kuna evidentirat će se, temeljem ove Odluke, u dugotrajnu imovinu. Tu spadaju:*
* *Knjižnična građa: knjižna i neknjižna (AV građa, e knjiga, didaktičke igračke i sl.)*
* *Knjižnična oprema (regali, vitrine, ormarići, namještaj Kutka Vladislović, korita za slikovnice, kolica za knjige, toranj za slikovnice, stolovi sa stolicama za korisnike (djecu i odrasle), izložbeni panoi, listovi i stalak za CD/DVD-e i sl.)*
* *računalna i komunikacijska oprema (računala, prijenosna računala, printeri, skeneri, monitori, modemi, routeri, UPS, switch, auto navigacije, diktafoni, projektori, telefoni, fotoaparati i sl.)*
* *uredska oprema i namještaj (stolovi, stolice, ormari, vješalice, police, ladičari i sl.)*
* *radio i tv prijemnici (radio uređaji, televizori, DVD playeri i sl.)*
* *ostala oprema (ljestve, zavjese, tepisi, stolne lampe, usisivači, bojleri, hladnjaci, vage, električne grijalice, radijatori, agregati, kompresori, pivski setovi, glazbena oprema – mikseri , zvučnici, mikrofoni i sl.)*
* *komunalna oprema (klupe, koševi za smeće, oglasni panoi, ograde, cvjetnjaci, stalci za bicikle i sl.).*
* *umjetnine (umjetničke slike, umjetničke fotografije, skulpture, dekorativni predmeti) koji su kupljeni i/ili dobiveni darovanjem, a oplemenjuju prostor Knjižnice.*
1. *Kratkotrajna nefinancijska imovina je imovina namijenjena obavljanju djelatnosti u roku kraćem od godinu dana. U sitan inventar evidentiraju se predmeti proizvedene kratkotrajne nefinancijske imovine koja se ne utroši jednokratnom upotrebom u procesu poslovanja, a otpisuje se jednokratno. Sitan inventar u upotrebi obavezno se zadržava u evidenciji i iskazuje u bilanci do trenutka otuđenja na isti način kao i dugotrajna imovina.*
2. *U sitan inventar razvrstavaju se predmeti kao što su: zastave, stolnjaci, čaše, šalice i ostali kuhinjski pribor, kuhala za vodu, tosteri, tipkovnice, miševi i zvučnici za računala, koševi za smeće i kišobrane, vatrogasni aparati i sl.*

 *Ravnateljica Gradske knjižnice Bakar:*

 *Dolores Paro-Mikeli*

*Dostaviti:*

1. *Grad Bakar – Upravni odjel za financije*
2. *Predmet – Fiskalna odgovornost*
3. *Arhiv, ovdje*